CELEX: 62011TN0235
Language: da
Date: 2011-04-29 00:00:00
Title: Sag T-235/11: Sag anlagt den 29. april 2011 — Spanien mod Kommissionen

25.6.2011   
            
            
               DA
            
            
               Den Europæiske Unions Tidende
            
            
               C 186/30
            
         Sag anlagt den 29. april 2011 — Spanien mod Kommissionen
   (Sag T-235/11)
   2011/C 186/56
   Processprog: spansk
   
      Parter
   
   
      Sagsøger: Kongeriget Spanien (ved M. Muñoz Pérez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens afgørelse K(2011) 1023 endelig af 18. februar 2011, hvormed Kommissionen nedsætter støtten fra Samhørighedsfonden til følgende projektfaser:
               «Suministro y montaje de materiales de vía en la Línea de Alta Velocidad Madrid-Zaragoza-Barcelona-Frontera francesa. Tramo Madrid-Lleida»(CCI nr. 1999.ES.16.CPT.001)
               »Línea de Alta Velocidad ferroviaria Madrid-Barcelona. Tramo Lleida-Martorell (Plataforma, 1a fase)« (CCI nr. 2000.ES.16.C.PT.001)
               »Línea de Alta Velocidad Madrid-Zaragoza-Barcelona-Frontera francesa. Accesos a Zaragoza« (CCI nr. 2000.ES.16.C.PT.003)
               »Línea de Alta Velocidad Madrid-Zaragoza-Barcelona-Frontera francesa. Tramo Lleida-Martorell. Subtramo X-A (Olérdola — Avinyonet del Penedés« (CCI nr. 2001.ES.16.C.PT.007) y
               »Nuevo acceso ferroviario de Alta Velocidad a Levante. Subtramo La Gineta-Albacete (Plataforma)« (CCI nr. 2004.ES.16.C.PT.014).
            
         
               —
            
            
               Subsidiært; afgørelsen annulleres delvist, for så vidt angår de korrektioner, der er foretaget vedrørende de ændringer, der udtrykkeligt er nævnt i afsnittene i den foreliggende skrivelse, idet den nedsætter korrektionsbeløbet til 27 047 647,00 EUR.
            
         
               —
            
            
               Kommissionen for De Europæiske Fællesskaber tilpligtes under alle omstændigheder at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende vedrørende tilsidesættelse af artikel H, stk. 2, i bilag II i Rådets forordning nr. 1164/94 om oprettelse af Samhørighedsfonden (EFT L 130, s. 1), idet Kommissionen vedtog beslutningen uden at overholde den tremåneders frist, der gælder fra afholdelsen af høringen.
            
         
               2)
            
            
               Andet anbringende, for så vidt angår indkøbsaftaler, vedrørende tilsidesættelse ved urigtig anvendelse af artikel 20, stk. 2, litra e), i Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (EFT L 199, s. 84), og med hensyn til bygge- og anlægskontrakter samt tjenesteydelsesaftaler til genstand for korrektion, tilsidesættelse ved urigtig anvendelse af samme direktivs artikel 20, stk. 2, litra f), idet en aftale om supplerende leverancer begrebsmæssigt er forskelligt fra en ændring af en kontrakt i gennemførelsesfasen ifølge den spanske lovgivning på området for offentlige tjenesteydelsesaftaler, således at nævnte ændring falder uden for anvendelsesområdet for nævnte direktiv.
            
         
               3)
            
            
               Tredje anbringende, subsidiært til det foregående og udelukkende med hensyn til bygge- og anlægskontrakter samt tjenesteydelsesaftaler til genstand for korrektion, vedrørende tilsidesættelse af artikel 20, stk. 2, litra f) i direktiv 93/38, idet alle betingelser er opfyldt for, at de spanske myndigheder efter proceduren om udbud efter forhandling uden forudgående bekendtgørelse kunne indgå en aftale om supplerende arbejder, som blev gennemført i de fem projektfaser, der er berørt af korrektionen.